পাবনার বেড়া পৌরসভা নির্বাচন নৌকা মার্কার প্রার্থীর জন্য বিরাট অগ্নি পরীক্ষা হয়ে দাঁড়াবে। বাংলাদেশ সরকার ও আওয়ামী লীগের কেন্দ্রীয় নীতি নির্ধারকদের নির্দেশানুযায়ী প্রতিটি মহল্লা প্রতিটি ওয়ার্ডে সন্ত্রাস ও জঙ্গি বিরোধী কমিটি গঠন করে জোড়ালো কার্যক্রম পরিচালনা করা হচ্ছে। সন্ত্রাস ও জঙ্গি বিরোধী কার্যক্রমের কারনে স্বাধীূনতা বিরোধী চক্র ও তাদের দোশররা এমনিতেই নাখোস হয়ে আছে, আর এরই মধ্য দিয়ে নির্বাচনী বৈতরনী পার হওয়ার জন্য ভোট ভিক্ষা করতে হচ্ছে আওয়ামী লীগ মনোনীত প্রার্থীকে। এই পৌরসভায় জামাত বিএনপি’র সমন্বয়ে কোন প্রার্থী দেয়া হয়নি বলে জানা গেছে। বিএনপি একক সিদ্ধান্তে মেয়র পদে প্রতিদ্বন্দ্বীতা করার জন্য হাজী আব্দুল মান্নানকে প্রার্থী হিসেবে মনোনয়ন দিয়েছে। এদিকে যুদ্ধাপরাধীদের বিচার শুরু হওয়ার পর থেকেই সংস্কারপন্থী নেতা বলে খ্যাত সাবেক তথ্য প্রতিমন্ত্রী ড. অধ্যাপক আবু সাঈয়ীদের ভাগ্নে ডাঃ আব্দুল আওয়াল বেড়া পৌল এলাকার জামাতীদের সাথে জোড়ালো ভাবে লিয়াঁজো শুরু করে। জামাতের আমীর মওলানা মতিউর রহমান নিজামীর ফাঁসির রায় কার্যকর হওয়ার পর ডাঃ আব্দুল আওয়াল তার বাড়ী সংলগ্ন একটি কিন্ডার গার্টেন স্কুলে তারই আয়োজিত এক সমাবেশে নিজামীর প্রশংসায় পঞ্চমুখ হয়ে পড়েন যা পরের দিন স্থানীয় পত্রিকাগুলো ফলাও করে প্রচার করে। জাতীয় রাজনীতিতে জামাত বিএনপি’র মধ্যেকার দুরত্ব তৃণমূল পর্যায়েও বেশ স্পষ্ট হয়ে উঠেছে। ডাঃ আওয়াল এই দুরত্ব কাজে লাগিয়ে জামাতী ঘড়ানার ভোটারদের অনেকটাই আকৃষ্ট করতে সমর্থ হন। তারই ধারাবাহিকতায় এবং জামাতীদের আশ্বাসকে পুঁজি করে সরকারী চাকুরী ছেড়ে দিয়ে তিনি আওয়ামী লীগ থেকে মনোনয়ন লাভের চেষ্টা করেন। আওয়ামী লীগের মনোনয়ন না পেয়ে তিনি স্বতন্ত্র প্রার্থী হিসেবে বেড়া পৌরসভার নির্বাচনে মেয়র পদে প্রতিদ্বন্দ্বীতায় মাঠে নেমেছেন। এদিকে আওয়ামী লীগের পক্ষ থেকে প্রতি মহল্লায় সন্ত্রাস ও জঙ্গি বিরোধী মিটিং ও প্রচার প্রচারনায় স্বাধীনতা বিরোধী চক্র হঠাৎ করেই নির্বাচনী মাঠ থেকে উধাও হয়ে গেছে। এদিকে সংস্কারপন্থী নেতা বলে খ্যাত ড. অধ্যাপক আবু সাঈয়ীদের অনুসারীদের নেতৃত্ব দেয়ার জন্য মাঠে নেমেছে তাঁর আপন ভাগ্নে ডাঃ আব্দুল আওয়াল। বেড়া পৌর নির্বাচনে সংস্কারপন্থীদের পাশাপাশি স্বাধীনতা বিরোধী চক্রের চক্রান্তকে প্রতিরোধ করে এই নির্বাচনী এলাকায় আওয়ামী লীগ মনোনিত প্রার্থীর প্রতিদ্বন্দ্বীতায় টিকে থাকা অনেকটাই অগ্নি পরীক্ষার সামিল হবে।